На основу члана 3. ст.1.,2.,3. и 4. Закона о заштити становништва од изложености дуванском диму („Сл.Гласник РС“, бр.30/2010), а у складу са одредбама Правилника о облику и садржају знака забране пушења и знака да је пушење дозвољено у одређеном простору, начину истицања тих знакова, обрасцу извештаја о повреди забране пушења, врсти потребних доказа о пушењу и начину на који се они прикупљају и на који се утврђује присуство дуванско дима у простору у коме је пушење забрањено, ко и обрасцу за наплату новчане казне нa лицу места („Сл.Гласник РС“, бр.73/2010, 89/2017) и 19. став 1. тачка 1) Статута Туристичке организације општине Рача број 112/2020, Управни одбор, дана 9.8.2021.године доноси следећи:

**ПРАВИЛНИК О ЗАШТИТИ ОД ДУВАНСКОГ ДИМА**

**I ОПШТЕ ОДРЕДБЕ**

**Члан 1.**

Овим Правилником се ближе уређује начин регулисања заштите од дуванског дима у просторијама Туристичке организације општине Рача (у даљем тексту: ТООР), мере које се у тој сврси користе, као и контрола забране пушења.

**Члан 2.**

Пушење је забрањено у сваком затвореном простору ТООР.

У ТООР као јавној установи није могуће одредити посебан простор који би служио искључиво за пушење, а да не користи за обављање делатности ТООР сходно Закону.

**II МЕРЕ ЗАБРАНЕ ПУШЕЊА**

**Члан 3.**

Одговорно лице ТООР односно директор или лице које је за то овлашћено је дужно да истакне знак забране пушења на свим улазним вратима, сваког затвореног радног простора ТООР, односно сваког појединачног радног простора (канцеларија и сл.), као и на другим видним местима.

**Члан 4.**

Знак забране пушења мора бити истакнут на местима из претходног члана у прописаном облику, тј. пластичном заштитном омоту на носећој конструкцији која је дизајнирана према безбедносним и стилским захтевима непосредног окружења.

**III КОНТРОЛА ЗАБРАНЕ ПУШЕЊА**

**Члан 5.**

Директор ТООР или лице које је за то овлашћено дужан је да спроводи контролу забране пушења у простору у коме је забрањено пушење у складу са Законом и овим Правилником и одговорно је за спровођење мера забране пушења прописаних Законом.

**Члан 6.**

Директор може одредити једно или више запослених да у његово име и за његов рачун контролишу забрану пушења.

**Члан 7**.

Директор је дужан да на једном или више места у ТООР истакне своје или име оног лица које је одредио да контролише забрану шушења, са подацима о месту где се то лице налази и број телефона на који се може пријавити пушење у просторијма ТООР.

**Члан 8.**

Лице које директор одреди за контролу забране пушења у складу са Законом има одређене дужности и то:

1. Да надгледа и контролише забрану пушења;
2. Да усмено наложи прекршиоцу забране да престаане са пушењем, као и да предузме мере да се из тог простор а удаљи лице које после усменог налога настви са кршењем забране;
3. Да против таквог лица, уколико је запослен код тог послодавца, покрене утврђивање повреде радне дисциплине у складу са законом и интерним актом послодавца.

**Члан 9.**

Лице које је задужено за контролу забране пушења у случају постојања повреде забране дужно је да сачини Извештај о повреди и да га без одлагања достави директору.

**IV НАДЗОР**

**Члан 10.**

Надзор над спровођењем одредаба Закона врше надлежна Министраства која сходно закону међусобно сарађују.

**Члан 11.**

Инспектор је овлашћен да:

1. Да прегледа простор у коме је забрањено пушење и прикупља доказе;
2. Да саслуша и узмеизјаве од лица које је пушењем нарушило забрану пушења, као и од одговорног лица;
3. Да изрекне новчану казну која се наплакћује на лицу места у складу са Законом;
4. Да против лица које је нарушило забрану и против одговорног лица поднесе захтев за покретање прекршајног поступка код надлежног органа;
5. Да обавља и друге послове надзора у складу са Законом.

**Члан 12.**

Директор ТООР, односно запослени у његовом одсуству дужан је да инспектору у вршењу инспекцијског надзора омогући несметано обављање послова надзора у складу са законом.

**V КАЗНЕНЕ ОДРЕДБЕ**

**Члан 13.**

Новчаном казном од 5.000,00 динара казниће се на лицу места физичко лице:

1. Ако пуши у просторијама у којима је забрањено пушење;

Новчаном казном од 500.000,00 динара до 1.000.000,00 динара казниће се TOOР:

1. Уколико не спроведе забрану пушења у затвореном простору у складу са законом и овим Правилником;
2. Уколико у свакој просторији ТООР у којој је збрањено пушење на више видних места у складу са прописима не истакне знак за забрану пушења;
3. Уколико не истакне име лица овлашћеног за контролу забране пушења;
4. Уколико не сачини извештај о повреди забране пушења у складу прописима.

**VI ПРЕЛАЗНЕ И ЗАВРШНЕ ОДРЕДБЕ**

**Члан 14.**

Овај Правилник ступа на снагу у року од осам дана од дана објављивања на огласној табли Туристичке организације општине Рача.

**ПРЕДСЕДНИК**

**УПРАВНОГ ОДБОРА**

с.р. Јелена Аћимовић